
A V I Z

asupra propunerii legislative pentru modificarea art.174, alin.(3) din Legea învăţământului nr.84/1995, republicată, cu modificările şi completările ulterioare

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art.174, alin.(3) din Legea învăţământului nr.84/1995, republicată, cu modificările şi completările ulterioare, trimisă cu adresa nr. P.l.x 651 din 11 septembrie 2006, înregistrată sub nr.31/1044 din 11 septembrie 2006.

Camera Deputaţilor este Cameră decizională.


Guvernul, prin adresa nr.1315 din 20.04.2006, nu susţine adoptarea propunerii legislative, considerând că, prin modul în care este formulat textul, se limitează accesul tuturor tinerilor la actul cultural în condiţii de echitate, în sensul că beneficiarii noilor facilităţi vor fi numai elevii şi studenţii încadraţi în sistemul de învăţământ.
Senatul a respins propunerea legislativă în şedinţa din 6 septembrie 2006.

Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă menţionată mai sus în şedinţa din 19 septembrie 2006.

Membrii comisiei au examinat propunerea legislativă, expunerea de motive, punctul de vedere al Guvernului şi avizul favorabil al Consiliului Legislativ nr. 471 din 03.04.2006, care semnalează că norma vizată este cuprinsă la art.176 al legii, iar nu la art.174, cum eronat se menţionează în text.

În urma dezbaterilor, cu unanimitate de voturi, s-a hotărât avizarea negativă a propunerii legislative.


În raport de obiectul şi conţinutul său, propunerea legislativă face parte din categoria legilor organice.

VICEPREŞEDINTE,                                      SECRETAR,                                  

 Cornel ŞTIRBEŢ                                           George BĂEŞU

Consilier,

Ştefan Cazimir
